
	Comisia pentru buget, finanţe şi bănci

	
	Bucureşti,        

Nr. 22/277/09.06.2010


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege  privind suplimentarea bugetului Ministerului Afacerilor Externe din Fondul de rezervă bugetară la dispoziţia Guvernului, prevăzut în bugetul de stat pe anul 2010,  cu care comisia noastră a fost sesizată în fond cu adresa Biroului Permanent nr.PL.x 314 din  12 mai 2010.
	PREŞEDINTE,

Viorel Ştefan

	Comisia pentru buget, finanţe şi bănci
	
	Bucureşti,    

Nr. 22/277/09.06.2010


RAPORT

asupra proiectului de Lege  privind suplimentarea bugetului

 Ministerului Afacerilor Externe din Fondul de rezervă bugetară la dispoziţia 

Guvernului, prevăzut în bugetul de stat pe anul 2010
Cu adresa nr. PLx 314 din 12 mai 2010, Biroul Permanent conform art.95  din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci cu proiectul de Lege privind suplimentarea bugetului Ministerului Afacerilor Externe din Fondul de rezervă bugetară la dispoziţia Guvernului, prevăzut în bugetul de stat pe anul 2010.

Prezentul proiect de Lege are ca obiect de reglementare suplimentarea din Fondul de rezervă bugetară la dispoziţia Guvernului, prevăzut în bugetul de stat pe anul 2010, a bugetului Ministerului Afacerilor Externe, cu suma de 1.290.000 de lei, pentru finanţarea cheltuielilor pentru lucrările de reparaţii şi dotări ale sediului ONU din NewYork, reprezentând contribuţia României la eforturile de reabilitare şi modernizare a sediului ONU, precum şi pentru finanţarea de proiecte pentru marcarea şi consolidarea profilului de ţară europeană.
La întocmirea raportului s-au avut în vedere avizele Consiliului legislativ şi Comisiei juridice, de disciplină şi imunităţi.
Proiectul de Lege a fost adoptat de Senat în forma iniţială, în condiţiile articolului 75 alineatul(2) teza a III-a din Constituţia României, republicată..
Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
În raport de obiectul şi conţinutul său, proiectul de Lege face parte din categoria legilor ordinare.
La lucrările comisiei au participat 35 deputaţi, din totalul de 35 membri ai comisiei.
La dezbaterea proiectului de Lege a participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Floricel Mocanu – consilier ministru Ministerul Afacerilor Externe.
Raportul comisiei a fost adoptat cu majoritate de voturi. 

In urma dezbaterii proiectului de Lege privind suplimentarea bugetului Ministerului Afacerilor Externe din Fondul de rezervă bugetară la dispoziţia Guvernului, prevăzut în bugetul de stat pe anul 2010,  în şedinţa din data de 08.06.2010 , comisia propune Plenului Camerei Deputaţilor respingerea  proiectului de Lege  deoarece fondul de rezervă bugetară la dispoziţia Guvernului, se repartizează unor ordonatori pricipali de credite, pentru finanţarea unor cheltuieli urgente sau neprevăzute apărute în timpul exerciţiului bugetar, pe bază de hotărâri ale Guvernului. 
	PREŞEDINTE,

Viorel Ştefan
	SECRETAR,

Iuliu Nosa


Şef serviciu,

Consilier parlamentar Roşu Gica

Întocmit,

Consilier parlamentar Ene Giorgiana

